**KÖZLEMÉNY**

**óvodai gyermekfelügyeletről és étkezés igénybevételének lehetőségéről**

A védelmi intézkedések ideiglenes szigorításáról szóló 104/2021. (III. 5.) Korm. rendelet 11. § (2) bekezdése alapján az óvodákban rendkívüli szünet van érvényben 2021. március 8-tól április 7-ig.

A védelmi intézkedések ideiglenes szigorítása idején a gyermekfelügyeletről szóló 111/2021. (III. 6.) Korm. rendelet 1. § (1) bekezdésében foglaltaknak megfelelően a szülő, törvényes képviselő kérelmére az intézményvezető gondoskodik a gyermekek napközbeni felügyeletének megszervezéséről.

Felkérjük a szülőket, hogy gyermekfelügyeletet csak a legszükségesebb esetben - különösen munkavégzés, védekezésben való részvétel - vegyék igénybe.

**Az óvodákra vonatkozó szabályok 2021. március 9-étől (keddtől):**

Valamennyi intézményben az óvodai ellátás átmenetileg szünetel. Ezen időszak alatt kizárólag azok számára biztosított a gyermekfelügyelet, akik semmilyen formában nem tudják megoldani gyermekük felügyeletét.

**A gyermekfelügyelettel kapcsolatos tudnivalók:**

1. Tekintettel arra, hogy a GYES-en, GYED-en lévő szülők meg tudják oldani óvodás korú gyermekeik felügyeletét, gyermekeiket átmenetileg óvodai, közösségbe nem vihetik.
2. Az intézményeink nem fogadják azokat a gyermekeket, akik, vagy akiknek szülei, vagy velük egy háztartásban élő hozzátartozójuk az elmúlt két hétben külföldön tartózkodott.
3. A lázas beteg gyermek, vagy akivel közös háztartásban lázas személy él, nem jelenhet meg az óvodákban amennyiben mégis megjelenik, és ezt az állapotot az intézmény dolgozói észlelik, a gyermek hazaküldéséről haladéktalanul intézkedhetnek.
4. Ahhoz, hogy az óvodai ellátás szervezhető legyen a szülőknek nyilatkozniuk kell azzal kapcsolatban, hogy az elkövetkezendő napokban milyen ellátási formára tart igényt.

A nyilatkozat a közlemény végén található.

Az ügyelet igénylésénél előnyt élveznek az alábbi munkakörökben dolgozók:

1. egészségügyi dolgozó,
2. gyógyszertári dolgozó,
3. élelmiszerbolti dolgozó,
4. rendvédelmi szervnél dolgozó,
5. közszolgálati dolgozó.

Fontos, hogy csak a kitöltött, és visszaküldött nyilatkozattal rendelkező gyermekeket tudják fogadni az óvodákban!

A szülő a kitöltött nyilatkozatot e- mailen, vagy személyesen az óvoda postaládájába való bedobással juttassa el az intézménybe, az intézmény által meghatározott időpontig.

Ahhoz, hogy a felügyelet, illetve az étkeztetés megszervezhető legyen, szükséges arról is nyilatkozni, hogy előreláthatóan mely napokon igényli az ellátást.

**Kizárólag étkeztetés igénybevételére vonatkozó információk:**

A HunGast cégcsoporton belül a BakonyGaszt Zrt. felajánlotta, hogy biztosítja azon gyermekek étkeztetését - akiknek a családja otthon nem tudja megoldani a gyermek étkeztetését - az általa megjelölt helyszínről, saját éthordóban, elvitellel (Egyetem Étterem 8200 Veszprém, Hóvirág utca 6.), 11:30-13:30 óra között. Az igénybevétel feltétele a gyermek által látogatott intézmény által kiállított igazolás bemutatása az étkezés befizetésről vagy az ingyenes igénybevétel jogosultságáról. Az igazolás az étel átvételéhez szükséges.

Az igénybevétel további feltétele, hogy a gyermek által látogatott intézménybe a szülő a kitöltött nyilatkozatot e- mailen, vagy személyesen az óvoda postaládájába való bedobással juttassa el az intézménybe, az igénybevétel előtt minimum 48 órával reggel 9 óráig (lemondás esetén is).

Fontos, hogy csak a kitöltött, és visszaküldött nyilatkozattal rendelkező gyermekeket tudjuk biztosítani az étkeztetést!

Kérjük a nyilatkozatot ennek értelmében kitölteni, és igényét a megadott határidőig jelezni.

Nyilatkozat gyermekfelügyelet igényéről

Alulírott …………………………………….……………………….(törvényes képviselő neve),

Gyermek neve: …………………………………………………………….

Születési ideje, helye ……………………………………………………..

Óvoda neve …………………………………….…… ……………………..

törvényes képviselőjeként nyilatkozom, hogy a Közleményben kiírt kritériumoknak megfelelek, ezért kérem a gyermekem részére a rendkívüli szünet idejére szóló gyermekfelügyeletet étkeztetéssel az alábbi napokra.

Hónap: ……………………………..

Nap: ……………………………….

Indoklás, a kérelem oka: ………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….

Alulírott törvényes képviselő kijelentem, hogy a gyermekem feletti szülői felügyeleti jogot gyakorló másik törvényes képviselő egyetértésével tettem jelen nyilatkozatot.

Nyilatkozom, hogy a nyilatkozattételtől számítva 2 héten belül nem jártam külföldön, illetve nincs a közvetlen környezetemben (és közeli hozzátartozói körben) házi karanténban lévő személy.

Veszprém, 2021. március …..

………………………………..
törvényes képviselő

Nyilatkozat étkezés igényéről

Alulírott …………………………………….……………………….(törvényes képviselő neve),

Gyermek neve: …………………………………………………………….

Születési ideje, helye ……………………………………………………..

Óvoda neve …………………………………….…… ……………………..

törvényes képviselőjeként nyilatkozom, hogy kérem a gyermekem részére a rendkívüli szünet idejére szóló étkeztetést az alábbi napokra:

Hónap: ……………………………..

Nap: ……………………………….

Törvényes képviselő

* Telefon száma:……………………………………..
* e-mail címe:………………………………………….

Alulírott törvényes képviselő kijelentem, hogy a gyermekem feletti szülői felügyeleti jogot gyakorló másik törvényes képviselő egyetértésével tettem jelen nyilatkozatot.

Nyilatkozom, hogy a nyilatkozattételtől számítva 2 héten belül nem jártam külföldön, illetve nincs a közvetlen környezetemben (és közeli hozzátartozói körben) házi karanténban lévő személy.

**Megjegyzés**:

Az óvoda a nyilatkozat alapján állítja ki az igazolást az igénybevétel jogcíméről, amely igazolással a közleményben megjelölt helyszínen az étel átvehető saját éthordóban.

Veszprém, 2021. március …..

………………………………..
törvényes képviselő